google/wiki40b huggingface dataset:
Ján Filo

Životopis

V roku 1974 – 1978 študoval na SUPŠ v Kremnici odbor umelecké kováčstvo, 1979 – 1985 absolvoval štúdium na VŠVU v Bratislave, odbor reštaurátorstvo výtvarných diel – sochárstvo. Pracoval ako reštaurátor v slobodnom povolaní (1985 – 1987) a v ŠRA-ORA v Banskej Bystrici (1987 – 1994). Od roku 1994 podniká v tomto odbore podľa osobitných predpisov, špecializuje sa na reštaurovanie drevených plastík, architektonických článkov a oltárnych architektúr; kamenných plastík; kovových plastík; a reštaurovanie historického nábytku. Medzi jeho najvýznamnejšie diela patrí reštaurovanie súsošia Kristus na Olivovej hore (farský Kostol Nanebovzatia Panny Márie v Banskej Bystrici) a Pamätníka M. R. Štefánika v Brezne. Podieľal sa aj na reštaurovanie fasád historických objektov v Banskej Bystrici. Vystavoval svoje dielo v Stredoslovenskom múzeu v Banskej Bustrici pod názvom Dialógy so starými majstrami. Reprízy výstav sa uskutočnili vo viacerých slov. mestách. Od r. 1994 je členom Obce reštaurátorov Slov. a Komory reštaurátorov.
Froidevaux

Poloha

Obec má rozlohu 3,98 km². Najvyšší bod je položený 820 m n. m. a najnižší bod 666 m n. m.

Obyvateľstvo

Počet obyvateľov obce je 59 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bertrange

Poloha

Obec má rozlohu 17,39 km². Najvyšší bod je položený 352 m n. m. a najnižší bod 277 m n. m.

Obyvateľstvo

Bertrange má 6446 obyvateľov (2011).
Graf vývoja obyvateľstva:

Ekonomika

S 5.64% bolo v Bertrange nezamestanosť nižšia o 1.33 % ako luxemburský priemer v roku 2010.
Gourdon-Murat

Poloha

Obec má rozlohu 15,81 km². Najvyšší bod je položený 859 m n. m. a najnižší bod 675 m n. m.

Obyvateľstvo

Počet obyvateľov obce je 109 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Neptun (Rumunsko)

Neptun je letovisko v Rumunsku, ležiace na pobreží Čierneho mora, 6 km severne od mesta Mangalia. Je súčasťou reťazca podobných stredísk: Olimp, Jupiter, Venuša a Saturn.
Miesto je významné pre prevádzku letného sídla rumunského prezidenta Nufărul.
Bourriot-Bergonce

Poloha

Obec má rozlohu 82,65 km². Najvyšší bod je položený 148 m n. m. a najnižší bod 89 m n. m.

Obyvateľstvo

Počet obyvateľov obce je 324 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hulshout

Obyvateľstvo

Hulshout má približne 9 864 obyvateľov (2010).
Oskar Rózsa

Životopis

Oskar Rózsa je synom slovenskej speváčky Evy Biháryovej. Absolvoval orchestrálne dirigovanie na Štátnom konzervatóriu a VŠMU v Bratislave u prof. Zdeňka Bílka. Študoval kompozíciu filmovej hudby na Berklee College Of Music v Bostone. Ako hudobník (basgitara, klávesy) a producent sa podieľal asi na 50 albumoch rôznych umelcov. Spolupracoval s Dežom Ursinym, Richardom Müllerom, Jarom Filipom, Mariánom Vargom, Janou Kirschner, Čistými Tvarmi, Ivanom Táslerom a ďalšími. V roku 1999 nahral album Hrana - poctu Marekovi Brezovskému. Niekoľko rokov vystupoval v triu Šeban - Rózsa - Buntaj (ASH Band). Bol zakladateľom skupín Free Faces a Barflies. Je iniciátorom rôznych projektov zameraných na improvizovanú hudbu (napríklad Oskar Rózsa Sextet, s ktorým nahral aj CD). Napísal hudbu k niekoľkým divadelným predstaveniam a filmom. Je príležitostným hosťujúcim dirigentom Komorných sólistov Bratislava. Oskar Rózsa je univerzálny hudobník, ktorý nemá problém prispôsobiť sa rôznym štýlom.
Momentálne Rozsa žije v Banskej Štiavnici spolu so speváčkou Zdenkou Prednou a ich synom Oskarom.
Chassé

Poloha

Obec má rozlohu 7,23 km². Najvyšší bod je položený 156 m n. m. a najnižší bod 133 m n. m.

Obyvateľstvo

Počet obyvateľov obce je 183 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Košice – mestská časť Západ

Ulice

Aničkin park, Bardejovská, Bernolákova, Blatná, Bratislavská, Brečtanova, Brigádnická, Brnenská, Čapajevova, Československého odboja, Čičky-Majer, Diamantová, Fialková, Gudernova, Hellova, Hodonínska, Hronská, Humenská, Idanská, Inžinierska, Ipeľská, Jantárové námestie, Jazmínová, Jedlíkova, Jihlavská, Karlovarská, Katkin park, Kežmarská, Konvalinková, Kremnická, Kysucká, Laborecká, Lesnícka, Lučenská, Ľudová, Markušova, Martinská, Matuškova, Medická, Michalovská, Mikovíniho, Moldavská cesta, Moskovská trieda, Muškátová, Narcisová, Nešporova, Obchodná, Ondavská, Opálová, Orgovánová, Petzvalova, Piešťanská, Plzenská, Poľovnícka, Popradská, Považská, Pražská, Robotnícka, Rožňavská, Rubínová, Ružínska, Ružomberská, Ružová, Sliačska, Smaragdová, Sokolovská, Stodolova, Stokrásková, Stropkovská, Šafárikova trieda, Štiavnická, Topásova, Toryská, Trebišovská, Tri hôrky, Trieda SNP, Trnavská, Uherova, Ulica obrody, Ulica pokroku, Ulica slobody, Ulica výstavby, Ungárova, Zuzkin park, Zvončeková, Žilinská.

Symboly obce

Mestská časť Západ schválila uznesenie o symboloch s týmto znením:

Erb

V striebornom štíte červené slnko striedavých lúčov, vyrastajúce spoza vysokého modrého vrchu preloženého troma zlatými polovičnými kolmi, vyrastajúcimi zo zlatej pažite.

Vlajka

Vlajka má podobu v jednej štvrti od žrde štiepeného listu, ktorého žrďová časť je žlto – modro delená, vejúca časť pozostáva z dvoch pozdĺžnych pruhov bieleho a červeného. Vlajka má pomer strán 2:3 a ukončená je tromi cípmi, t. j. dvomi zástrihmi, siahajúcimi do tretiny jej listu.

História

Na prelome 20. a 30. rokov minulého storočia sa začala výstavba rodinných domov (ulice Chmeľová, Hadová, Krížiková, Blatná, Robotnícka, Konvalinková, Zellova, Michalská, Píšťaľná, Mračná, Mišíkova, Tri hôrky, Guothova, Lastovičia, Slávičia, Senná, Široká, Rovná, Idanská, Bernolákova) pričom niektoré domy existujú ešte aj dnes. Dňa 22. februára 1962 začala výstavba sídliska Nové mesto, ľudovo nazývané Terasa. Na území dnešných Luníkov III. a IV. sa nachádzalo vojenské cvičisko. Výstavba pokračovala do roku 1971.

Šport

FC Terasa - futbalový tím
Chlorid kademnatý

Štruktúra

Chlorid kademnatý tvorí kryštály s romboedrálnou symetriou. Veľmi podobnú kryštálovú štruktúru má i jodid kademnatý. Jednotlivé vrstvy v týchto dvoch štruktúrach sú identické, ale v chloride kademnatom sú chloridové ióny rozmiestnené v tesne usporiadanej kubickej mriežke (CCP), zatiaľ čo jodid kademnatý je usporiadaný v tesnej šestorečnej mriežke (HCP).

Toxicita

Chlorid kademnatý je veľmi toxický, karcinogénny, mutagénny a teratogénny. IARC ho radí do skupiny 1, teda „preukázaný karcinogén pre človeka“.
Saint-Pol-sur-Ternoise

Poloha

Obec má rozlohu 8,24 km². Najvyšší bod je položený 149 m n. m. a najnižší bod 82 m n. m.

Obyvateľstvo

Počet obyvateľov obce je 5 125 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Záporožská ulica

Základné informácie

Je pomenovaná podľa ukrajinského mesta Záporožie. Tvorí spojnicu medzi Rusovskou cestou a Gercenovou. Na Záporožskej 8 má sídlo pracovisko polície, určené pre vybavovanie dokladov pre okres Bratislava V. Na Záporožskej 12 sa nachádza zdravotné stredisko s lekárňou,

Doprava

V minulosti sa na ulici nachádzala významná zastávka MHD, po výstavbe priamej spojnice od Mosta SNP na juh tu zastavujú už len linky 80, 88 a N95.
Borsbeek

Obyvateľstvo

Borsbeek má približne 10 125 obyvateľov (2010).
Ortoklas

Charakteristika

Tento dôležitý horninotvorný minerál vytvára prizmatické alebo tabuľkovité kryštály, ktoré bývajú často zdvojčatené. Vyskytuje sa aj v celistvej, lištovitej alebo zrnitej podobe. Môže byť biely, červenkastý, bezfarebný, žltý, sivý alebo zelený, vryp má biely. Je to priesvitný až nepriehľadný minerál so skleným až perleťovým leskom.

Vznik

Vzniká v mnohých vyvretých horninách, napríklad v žulách, pegmatitoch, ryolitoch, trachytoch, syenitoch. Okrem toho býva prítomný aj v premenených horninách a úlomky sú bežnou súčasťou mnohých usadených hornín.

Poznávanie

Ortoklas je nerozpustný v kyselinách a je takmer netaviteľný.

Výskyty na Slovensku

Bežný minerál granitov, granodioritov a mnohých ďalších vyvrelých, premenených a zriedkavo aj usadených hornín.
Davisov pohár 2011

Davisov pohár 2011 je 100. ročník najvýznamnejšej tímovej súťaže v mužskom tenise. Finále sa odohrá v 2. - 4. decembra 2011.
Nominatív

Nominatív alebo priamy pád alebo (v niektorých jazykoch aj) prvý pád je gramatický pád vyjadrujúci základný ("slovníkový") tvar skloňovaného slova. Nominatív vyjadruje polohu samostatnosti oproti iným slovám.
Z praktického hľadiska je nominatív vo vete odpoveďou na otázku Kto, čo?
Severné Írsko

Dejiny

Takisto ako Írsko bola aj táto časť už od staroveku osídlená Keltmi. Tí sa v 5. storočí začali sťahovať do severných oblastí Británie, kde založili svoje kráľovstvo a následne ovládli celé dnešné územie Škótska a ďalšie oblasti. V období od 9. do 11. storočia Írsko pustošili vikingské nájazdy. Vikingovia ale na rozdiel od Angličanov nejako významne ostrov neosídlili.
Od 12. storočia bola oblasť na severovýchode ostrova pod vplyvom Anglicka. Sem tiež od 16. storočia smerovala silná imigrácia anglických a hlavne škótskych presbyteriánov. Títo takzvaní ulsterskí Škóti neskôr tvorili významný podiel kolonistov do Severnej Ameriky.
Severné Írsko vzniklo v roku 1921, keď došlo k rozdeleniu Írska a vzniku Írskeho slobodného štátu. Väčšinu obyvateľov Severného Írska tvorili unionisti (lojalisti) – väčšinu z nich tvoria protestanti a potomkovia kolonistov z Veľkej Británie. Menšia časť obyvateľov, zväčša katolíci, si želala jednotné a nezávislé Írsko (republikáni). Z rozporov medzi týmito dvomi komunitami vyplynulo napätie, ktoré v 60. rokoch vyústilo do konfliktu (Troubles). Ten si vyžiadal až tritisíc obetí a podarilo sa ho ukončiť až v roku 1998.
Formigas

Dejiny

Súostrovie objavili v roku 1431 portugalskí moreplavci Diogo de Silves a Gonçalo Velho Cabral počas plavby na Madeiru. Tým sa začala postupná etapa osídľovania Azorských ostrovov. V 16.storočí portugalský kronikár Gaspar Frutoso ako prvý zdokumentoval bohatý podmorský život v okolí súostrovia. Prvú vedeckú expedíciu vo vodách súostrovia podnikla v roku 1886 talianska loď Corsaro za účelom preskúmania podmorského života: vedecky ale aj komerčne.
Dňa 2. marca 1895 sa rozhodlo o výstavbe majáka na najväčšom ostrove Formigão. Po zložitých prípravách, v rámci ktorých bolo potrebné vybudovať prístupovú cestu a pristávacie mólo pre lode, bol v roku 1948 vybudovaný maják s výškou 19 m (svetlo majáka sa nachádza v nadmorskej výške 22 m n. m.), ktorý bol v roku 1962 zmodernizovaný. Následne bol maják vybavený najmodernejšou technikou vrátane solárnych panelov zabezpečujúcich jeho napájanie, ktoré nahradili lampy na acetylén. Maják je možné vidieť pri normálnej viditeľnosti zo vzdialenosti až 22 km.
Súostrovie bolo v roku 1988 a neskoršou úpravou vyhlásené za prírodnú rezerváciu spolu aj s priľahlou plytčinou Dolobarant a v roku 2003 bolo priradené k sústave chránených území európskeho významu NATURA 2000 pod kódom PTSMA0023.

Geografia

Súostrovie sa nachádza v juhovýchodnej časti Azorského súostrovia 37 km severovýchodne od ostrova Santa Maria a 63 km juhovýchodne od ostrova São Miguel. Pozostáva z množstva ostrovčekov a skalných výbežkov tiahnúcich sa zo severu na juh v dĺžke približne 165 m a v šírke približne 80 m s rozlohou približne 9 km². Najväčší z ostrovčekov Formigão ja zároveň aj najvyšší s maximálnou nadmorskou výškou 11 m n. m..
Okolité vody majú veľký ekologický význam vzhľadom k rozmanitosti morského života a skutočnosti, že sú zdrojom veľkého množstva potravy pre mnoho morských živočíšnych druhov, vrátane žralokov, korytnačiek, mánt a rôznych druhov delfínov a veľrýb.
Kaplnka svätej Rozálie (Košice)

Vzhľad

Kaplnku postavili za prítomnosti autorov T. Tornyossyho a J. Gorescha, ktorí spolupracovali spoločne so sochárom J. E. Widmanom. V roku 1898 bola reštaurovaná Jánom Baloghom, pričom sa obnovil a doplnil jej samotný interiér.
Baroková stavba kaplnky má centrálny pôdorys tvaru pravidelného osemuhoľníka. Na stenách sú viditeľné zvyšky z pôvodnej maľby zo začiatku 18. storočia. Západné priečelie obsahuje masívnu nízku veža, ktorej prízemie tvorí vchod s malou predsieňou a na jej poschodí je chór.
V kaplnke sa nachádza dominantný hlavný oltár ambitového typu s obrazmi svätého Svorada a svätého Beňadika na dverách samotného ambitu. V menze sa nachádza zasklený výklenok s ležiacou barokovou postavou svätej Rozálie. Z pôvodného zariadenia kaplnky je zachovaných zopár plastík, paramentár a barokové svietniky. Stropná maľba zobrazuje Boha, ktorý ochraňuje Zem. Na stranách oltára sa nachádza zobrazenie dojčiacej Madonoy a patróni svätý Roh a svätý Sebastián. Sediaca postava v dutine stromu predtavuje zoborského pustovníka.
Kaplnku v minulosti udržiavali pustovníci. Ich pôsobenie však časom skončilo a cintorín na ktorom sa kaplnka nachádza, rokmi postupne prebrali majetnejšie vrstvy. Stal sa totiž miestom ich odpočinku.
Dnes slúži kaplnka primárne na pohrebné obrady. Na Sviatok všetkých svätých, sa tu koná smútočná omša za duševšetkých zosnulých.

Patrocínium

Kaplnka je zasvätená svätej Rozálii, ktorá bola patrónkou a ochrankyňou proti moru. Narodila sa v bohatej kniežacej rodine, no ako dospelá opustila svoj domov a žila pustovníckym životom. Zomrela 4. septembra 1160. Často sa vyzobrazuje ako spiaca v jaskyni obklopená rozkvitnutými ružami.
Saint-Genès-de-Blaye

Poloha

Obec má rozlohu 7,41 km². Najvyšší bod je položený 34 m n. m. a najnižší bod 0 m n. m.

Obyvateľstvo

Počet obyvateľov obce je 474 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
L’Épine-aux-Bois

Poloha

Obec má rozlohu 12,37 km². Najvyšší bod je položený 221 m n. m. a najnižší bod 149 m n. m.

Obyvateľstvo

Počet obyvateľov obce je 260 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Living in America

Hudobné video

Dej hudobného videa obsahuje niektoré spolu zostrihané scény. Jedna scéna obsahuje Jamesa Browna na koncerte a ďalšia ukazuje fotografie USA. Videoklip tiež obsahuje scény z filmu Rocky IV.
Daniel Martini

Životopis

Študoval na gymnáziu v Banskej Bystrici, pravdepodobne aj v Bratislave a na univerzite v Jene. Po ukončení štúdií bol evanjelickým kňazom v Háji (46 rokov), na odpočinku žil v Krupine. Autor homiletickej literatúry a príležitostných kázní.
Staré Město (Karviná)

História

Ide o bývalú samostatnú historickú obec; pôvodne tu na pravom brehu rieky Olše stával starý Fryštát, ku ktorému sa viaže povesť o Fryštátskom zvone. Časté záplavy dali v 14. storočí podnet k premiestneniu Fryštátu do miest, kde stojí dodnes. Zo Starého Mesta pochádzal sedliak Ondra Foltýn, ktorý vyvolal sedliacke nepokoje (1776), vďaka ktorým boli zrušené robotné patenty. Neďaleko karvinskej novej hlavnej stanice stojí časť jeho stodoly, ktorá bola zapísaná do zoznamu kultúrnych pamiatok. V miestnej časti Olšiny je sústava fryštátskych chovných rybníkov, ktoré majú svoj pôvod v 16. storočí. Dnes sa tu nachádza významná vtáčia rezervácia na brehoch rybníkov Lipový, Dubový a Ošový s výskytom starých listnatých drevín. V tejto časti Starého Mesta sa tiež nachádza hospodársky dvor Olšiny írskeho grófa Taafa z 18. storočia. Gróf Taaf mal Fryštát s okolitými obcami vrátane Starého Mesta v držaní. Dodnes dvor Olšiny slúži svojmu účelu, je v súkromných rukách a je v ňom prevádzkovaný hotel a výletná reštaurácia. Celý grófsky statok je pekne zrekonštruovaný.
Až do konca 40. rokov 20. storočia bolo Staré Mesto samostatnou obcou, následne bolo pričlenené k rozrastajúcej sa Karvinej. Na prelome 80. a 90. rokov 20. storočia sa tu mala zakladať nová uhoľná baňa. Preto bola časť Starého Mesta zbúraná. Po roku 1989 však z týchto plánov zišlo a na mieste po roku 2000 vznikla priemyselná zóna Nové Pole. Sídli tu množstvo firiem, najmä Shimano, Sejong, Gates, Mölnlycke Health a ďalšie. Je tu zamestnaných vyše 1 500 ľudí. V roku 2011 boli opäť oživené zámery ťažiť pod touto lokalitou v horizonte piatich až šiestich rokov. Budúcnosť Starého Mesta je tak opäť ohrozená.
John Leonard Swigert

Pred letom

Po skončení East High School sa venoval štúdiu strojárstva na University of Colorado at Boulder. Roku 1953 štúdium úspešne ukončil ako strojný inžinier a pridal sa k vojenskému letectvu. Tri roky slúžil ako stíhač na amerických základniach v Japonsku a Kórei. Potom bol zamestnaný ako továrny pilot firmy Pratt-Whitney Aircraft. V roku 1964 prešiel ku koncernu North American Aviation, aby mohol študovať letecké inžinierstvo na Rensseelaerovom technickom inštitúte (Rensselaer Polytechnic Institute). Písať o ňom začalo po získaní ceny Octava Chanuta v roku 1966, teda ešte dlho pred jeho letom do vesmíru. To preto, že vymyslel a dôkladne vyskúšal zariadenie na uľahčenie pristávania kozmických lodí. V roku 1966 bol zamestnaný v NASA, kde sa zúčastnil Programu Apollo. Mal za sebou 4600 letových hodín. Ešte počas kozmonautického výcviku začal s ďalším štúdiom na University of Hartford, odbor priemyselné riadenie. Doktorát obhájil roku 1967. V roku 1970 bol narýchlo vymenovaný namiesto chorého kozmonauta Mattinglyho do letu Apolla 13.

Let do vesmíru

Štartoval z kozmodrómu na myse Canaveral spolu s kozmonautmi Lovellom a Haisom. Prvú noc po štarte príliš nespal, zabudol si dole poznámky k letu a cez riadiace stredisko riešil odklad podania daňového priznania. Kritické okamihy posádke nastali 14. apríla, tretí deň letu. Explodovala nádrž so stlačeným kyslíkom, po ktorej museli prejsť do lunárneho modulu a vrátiť sa na Zemi. Pristáli na hladine Tichého oceánu. Slávny a svojou nebezpečnosťou známy let bol neskôr sfilmovaný.

Po lete

Zostal ešte tri roky v tíme astronautov. V apríli 1973 sa stal výkonným riaditeľom Výboru pre vedu a technológiu pri Snemovni reprezentantov USA. Od 31. augusta 1977 sa venoval politickej kariére v rámci Republikánskej strany, za ktorú bol v roku 1982 zvolený do Kongresu. Zomrel však na rakovinu skôr, ako sa mohol ujať funkcie.
VG-lista

VG-lista je nórska hitparáda. Je týždenne prezentovaná v novinách VG a v programe Topp 20 televíznej a rozhlasovej spoločnosti Norsk Rikskringkasting. Je považovaná za hlavnú nórsku hitparádu, ktorá uvádza albumy a single z kontinentov a krajín celého sveta. Súčasný rebríček albumov začínal ako Top 20 v 1. týždni roku 1967, ale neskôr bol rozšírený na Top 40. Rebríček singlov začínal ako Top 10 v 42. týždni roku 1958, ale neskôr bol rozšírený na Top 20 v 5. týždni roku 1995.
Nieuil

Poloha

Obec má rozlohu 23,9 km². Najvyšší bod je položený 218 m n. m. a najnižší bod 128 m n. m.

Obyvateľstvo

Počet obyvateľov obce je 922 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Pacaudière (obec)

Poloha

Obec má rozlohu 20,61 km². Najvyšší bod je položený 443 m n. m. a najnižší bod 295 m n. m.

Obyvateľstvo

Počet obyvateľov obce je 1 061 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Anton Matúšek

Život

Zúčastnil sa na prepadnutí Poľska a neskôr bojoval na východnom fronte. 9. septembra 1943 spolu s Ľudovítom Dobrovodským preletel na sovietsku stranu, kde boli obaja internovaní v zajateckých táboroch. Do svojej dezercie mal na svojom konte 12 zostrelov. Neskôr mu bolo umožnené vstúpiť do 1. čs. armádneho zboru. Krátko po vypuknutí povstania preletel pod velením Františka Fajtla do centra SNP. Koncom októbra 1944 opustil územie Slovenska kvôli zhoršujúcim sa podmienkam na povstaleckom fronte. Počas preletu musel núdzovo pristáť pri obci Domaňovce a zimu strávil v horách. Pri 20. výročí SNP bol povýšený na kapitána a o rok na majora letectva v zálohe. Anton Matúšek zomrel 22. novembra 1985.
Paulhac-en-Margeride

Poloha

Obec má rozlohu 15,79 km². Najvyšší bod je položený 1 496 m n. m. a najnižší bod 1 056 m n. m.

Obyvateľstvo

Počet obyvateľov obce je 107 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Igny-Comblizy

Poloha

Obec má rozlohu 40,74 km². Najvyšší bod je položený 256 m n. m. a najnižší bod 140 m n. m.

Obyvateľstvo

Počet obyvateľov obce je 428 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Querétaro (štát)

Pôvod slova

Querétaro je slovo pôvodom z reči kmeňa Otomí (pôvodných obyvateľov Mexika).
Výraz Querétaro v preklade znamená „ostrov modrých salamandrov“. Salamandrom je myslený druh Ambystoma laterale.
Persan (Val-d’Oise)

Poloha

Obec má rozlohu 5,14 km². Najvyšší bod je položený 55 m n. m. a najnižší bod 24 m n. m.

Obyvateľstvo

Počet obyvateľov obce je 10 424 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kvaska

Produkcia

V máji 2006 padlo rozhodnutie, že čerstvý scenár sa bude natáčať ešte v lete. Scenár bol dokončený 1. júna a film pôvodne určený len pre home video dostal väčšie ambície. Prvá klapka padla 16. augusta 2006 v Divadle Kalich. Natáčanie tam trvalo ďalších 17 dní, práve v divadle sa odohráva 90% deja filmu. Po dvojdennej pauze pokračovalo natáčanie na ostatných miestach: v bývalej väznici v Mladej Boleslavi, väzení v Ruzyni a Nemocnici Motol. Posledná klapka padla 7. septembra 2006 o tretej hodine rannej na parkovisku pred motolskou nemocnicou.
Strihač Vasilis Skalenakis dostal materiál ešte v ten deň, svoju prácu musel stihnúť za 20 dní, aby film mohol byť dokončený 23. novembra 2006. Tvorcovia chceli dostať pozvánku na Berlinale. Termín bol dodržaný, slávnostná premiéra sa uskutočnila 22. februára 2007 v Slovanskom dome v Prahe.

Dej

Hlavný hrdina (Filip Tomsa) je neprávom vo väzení. Rozhodne sa utiecť, aby sa mohol zúčastiť konkurzu na nový muzikál a priblížiť sa tak k hviezde nielen muzikálu ale aj svojho srdca (Lucie Vondráčková). Tá je však vo vzťahu so sponzorom produkcie. Zároveň je väzňovi na úteku na stope polícia.
Attancourt

Poloha

Obec má rozlohu 10,02 km². Najvyšší bod je položený 211 m n. m. a najnižší bod 149 m n. m.

Obyvateľstvo

Počet obyvateľov obce je 238 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bréhémont

Poloha

Obec má rozlohu 12,71 km². Najvyšší bod je položený 40 m n. m. a najnižší bod 32 m n. m.

Obyvateľstvo

Počet obyvateľov obce je 788 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Venezuelské národné futsalové družstvo žien

Vrcholné podujatia

Venezuelské družstvo sa predstavilo na 3 turnajoch juhoamerických majstrovstiev, prvýkrát v roku 2007. Hneď na prvom turnaji získalo bronzovú medailu, keď v zápase o 3. miesto zvíťazilo nad Uruguajom. Na nasledujúcom turnaji v brazílskom Campinas bronzový úspech zopakovalo, keď v zápase o 3. miesto tentoraz zvíťazilo nad Peru. Na turnaji v roku 2011, ktorý organizovala práve Venezuela, sa dokázalo zo základnej skupiny opäť prebojovať do semifinále. Ale v ňom s Brazíliou ako aj v zápase o bronz s Paraguajom prehralo a skončilo celkovo štvrté.
Družstvo sa okrem toho zúčastnilo aj troch Svetových turnajov žien, kde zakaždým skončilo už v základnej skupine.
Dennis Quaid

Životopis

Dramatické umenie študoval na Univerzite v Houstone, štúdium však nedokončil. Spoločne so svojím bratom Randym začal najprv vystupovať ako zabávač a kabaretný komik v rodnom Houstone, v roku 1972 presídlil do Los Angeles do centra amerického filmového a televízneho priemyslu. Zo začiatku sa mu príliš nedarilo a presadzoval sa tu dosť pomaly, prvú roličku dostal v roku 1975 v snímke Crazy Mama, jeho prvá naozaj významnejšia filmová rola prišla až v športovej dráme A čo ďalej? v roku 1979. Astronauta Gordona Coopera stvárnil vo filme Správna posádka zaoberajúcom sa históriou amerických kozmických letov.
 
Prvú hlavnú úlohu dostal až v roku 1983 v inak dosť neúspešnom filme Čeľuste III.. V roku 1989 si zahral postavu speváka Jerryho Lee Lewisa v životopisnom filme Great Balls of Fire!, kde veľmi dobre využil svoje hudobné nadanie.
V roku 1996 hral hlavnú úlohu vo fantasy dráme Dračie srdce, v roku 1997 tiež zaujal jeho výkon v kriminálnej dráme Gang policajtov.
Ako režisér debutoval v roku 1998 televíznym filmom Všetko, čo povznáša.
Zložil ústredné piesne k trom filmom: Noc, kedy v Georgii zhasli svetlá, Dosť drsný a Polícia z New Orleans, vo všetkých týchto snímkach hral tiež významné úlohy.
V roku 2004 účinkoval v katastrofickom sci-fi thilleri Deň potom, v tom istom roku si zahral hlavnú rolu marketingového manažéra aj v komédii [V dobrej spoločnosti.

Osobný život

Bol trikrát ženatý, prvýkrát v rokoch 1978 až 1983 s herečkou P. J. Soles, druhýkrát tiež s herečkou Meg Ryan (1991 - 2001), s ktorou má syna Jacka Henryho (* 1992), od roku 2004 je ženatý s Kimberly Buffington. Medzi jeho koníčky patrí golf.